**Paradigmer for Erklæring og Revisionserklæring**

**Formidlingsordningen pulje 3 sæson 2019/20**

Erklæringspåtegning kræves ved formidlingstilskud under 200.000 kr. **(A)** (se denne side)

Revisionserklæring kræves ved formidlingstilskud på 200.000 kr. og derover og udformes af en statsautoriseret revisor eller en registreret revisor **(B)** (se side 2-3)

***A: Erklæring vedr. formidlingstilskud under 200.000 kr.***

**Teaterforeningens/turnéarrangørens navn:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Undertegnede revisor erklærer herved, at jeg har revideret det af ovennævnte teaterforening/turnéarrangør udarbejdede regnskab for sæson 2019/20.

Jeg kan bekræfte, at oplysningerne til Slots- og Kulturstyrelsen i afrapporteringsskemaet om anvendelsen af formidlingstilskud i sæson 2019/20 er retvisende og i overensstemmelse med det godkendte regnskab for [teaterforeningens/turnéarrangørens navn], og at oplysningerne i afrapporteringsskemaet giver et retvisende billede af de af [teaterforeningens/turnéarrangørens navn] afviklede opførelser af turnerende scenekunstforestillinger, priser for indkøb af forestillingerne, billetsalget samt udmøntede publikumsrabatter i tilskudsperioden 1. juli 2019 – 30. juni 2020.

Det er min opfattelse, at formidlingstilskuddet er anvendt i overensstemmelse med de principper, der er anført i Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af januar 2020 for formidlingsordningens pulje 3.

Sted og dato: Revisors underskrift:

Navn:

Adresse:

E-mail:

Telefon:

***B. Revisionserklæring ved formidlingstilskud på 200.000 kr. og derover***

**Den uafhængige revisors erklæring [[1]](#footnote-1)**

Til ledelsen på [Foreningens/Institutionens navn] og Slots- og Kulturstyrelsen

**Konklusion**

Vi har revideret [Foreningens/Institutionens navn]s (CVR-nr. 12345678) medfølgende opgørelse (afrapporteringsskema) for formidlingsordningen for tilskudsperioden 1. juli 2019 – 30. juni 2020, der udviser et tilskudsgrundlag på zzz.zzz kr. Opgørelsen for formidlingsordningen er udarbejdet af ledelsen i [Foreningens/Institutionens navn] og opstillet i overensstemmelse med de principper, der er anført i Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af januar 2016 for formidlingsordningens pulje 3.

Det er vores opfattelse, at den medfølgende opgørelse for formidlingsordningen for tilskudsperioden 1. juli 2019 – 30. juni 2020, der udviser et tilskudsgrundlag på zzz.zzz kr. i alle væsentlige henseender er udarbejdet i overensstemmelse med de principper, der er anført i Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af januar 2016 for formidlingsordningens pulje 3, og at opgørelsen giver et retvisende billede af de af [foreningens/institutionens navn] afviklede opførelser af turnerende scenekunstforestillinger, priser for indkøb af forestillingerne, billetsalget samt udmøntede publikumsrabatter i tilskudsperioden 1. juli 2019 – 30. juni 2020.

**Grundlag for konklusionen**

Vi har udført vores revision i overensstemmelse med de internationale standarder om revision og de yderligere krav, der er gældende i Danmark, samt § 19 i bekendtgørelse nr. 1261 af 13. december 2012 om formidlingstilskud til nedbringelse af billetpriser og Slots- og Kulturstyrelsens vejledning af januar 2016 for formidlingsordningens pulje 3. Vores ansvar ifølge disse standarder og krav mv. er nærmere beskrevet i erklæringens afsnit ”Revisors ansvar for revisionen af opgørelsen”. Vi er uafhængige af foreningen/institutionen i overensstemmelse med internationale etiske regler for revisorer (IESBA’s Etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav. Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

**Ledelsens ansvar for opgørelsen**

Ledelsen har ansvaret for udarbejdelsen af opgørelsen for formidlingsordningen for tilskudsperioden 1. juli 2019 – 30. juni 2020 i overensstemmelse med Slots- og Kulturstyrelsens tilsagnsbrev af [dato] samt Slots- og Kulturstyrelsens vejledning af januar 2016 for formidlingsordningens pulje 3, jf. bekendtgørelse nr. 1261 af 13. december 2012 om formidlingstilskud til nedbringelse af billetpriser. Ledelsen har endvidere ansvaret for den interne kontrol, som ledelsen anser for nødvendig for at udarbejde en opgørelse uden væsentlig fejlinformation, uanset om denne skyldes besvigelser eller fejl.

**Revisors ansvar for revisionen af opgørelsen**

Vores mål er at opnå høj grad af sikkerhed for, om opgørelsen som helhed er uden væsentlig fejlinformation, uanset om denne skyldes besvigelser eller fejl, og at afgive en revisorerklæring med en konklusion. Høj grad af sikkerhed er et højt niveau af sikkerhed, men ikke en garanti for, at en revision, der udføres i overensstemmelse med de internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som regnskabsbrugerne træffer på baggrund af regnskabet.

Som led i en revision, der udføres i overensstemmelse med de internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i opgørelsen, uanset om denne skyldes besvigelser eller fejl, udformer og udfører vi revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning og tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af selskabets interne kontrol.
* Tager vi stilling til, om den regnskabspraksis, som er anvendt af ledelsen, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med den øverste ledelse om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

[Sted og dato]

[sign]

[Navn]

[Titel]

[Revisionsselskabets navn]

1. Eksemplet/paradigmet dækker en ”blank” revisorerklæring. Hvis revisor har forbehold som følge af uenighed eller utilstrækkeligt bevis eller hvis revisor vurderer, at der er grundlag for afkræftende eller manglende konklusion, skal revisor justere sin konklusion i henhold til det relevante grundlag for konklusionen. [↑](#footnote-ref-1)